

VLADA REPUBLIKE HRVATSKE

Zagreb, 30. ožujka 2023.

|  |  |
| --- | --- |
| Predlagatelj: | Ministarstvo financija |
|  |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnom  proračunu Republike Hrvatske za 2023. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2023. donijela

**O D L U K U**

**o preraspodjeli sredstava planiranih u Državnom**

**proračunu Republike Hrvatske za 2023. godinu**

**I.**

Ovom Odlukom Vlada Republike Hrvatske preraspodjeljuje sredstva između razdjela 086 Ministarstvo rada, mirovinskoga sustava, obitelji i socijalne politike te razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu („Narodne novine“, broj 145/22.) u svrhu osiguranja pomoći Sisačko-moslavačkoj županiji u iznosu od 5.467.440 eura za obnovu Doma za psihički bolesne odrasle osobe Petrinja.

**II.**

Sredstva iz točke I. ove Odluke preraspodijelit će se prema tablici kako slijedi:



**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

**IV.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom odluke preraspodjeljuju se sredstva između razdjela 086 Ministarstvo rada, mirovinskoga sustava, obitelji i socijalne politike te razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (Narodne novine, broj 145/22) u ukupnom iznosu od 5.467.440 eura u svrhu osiguranja pomoći Sisačko-moslavačkoj županiji za obnovu Doma za psihički bolesne odrasle osobe Petrinja kako bi se sanirale posljedice potresa.

Navedena preraspodjela provodi se temeljem članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, sukladno kojemu se sredstva za provedbu ovoga Zakona i saniranje posljedica potresa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja odnosno u iznosu većem od propisanoga zakonom kojim se uređuje proračun.

Preraspodjelom se u okviru financijskog plana razdjela 076 Ministarstvo prostornoga uređenja, graditeljstva i državne imovine osiguravaju sredstva u iznosu od 5.467.440 eura na pozicijama glave 07605 Ministarstvo prostornoga uređenja, graditeljstva i državne imovine, na aktivnosti A538087 - SANACIJA ŠTETA UZROKOVANIH POTRESOM NA PODRUČJU GRADA ZAGREBA I OKOLICE na izvoru 11 Opći prihodi i primici.

Potrebna sredstva osiguravaju se smanjenjem rashoda na pozicijama razdjela 086 Ministarstvo rada, mirovinskoga sustava, obitelji i socijalne politike, glave 08665 - Hrvatski zavod za socijalni rad, u okviru aktivnosti A799007 - ZAJAMČENA MINIMALNA NAKNADA na izvoru 11 Opći prihodi i primici.